Maneno saba

Maneno saba katika Ukristo ni yale ambayo Yesu aliyatamka akiwa msalabani na yamerekodiwa katika Injili nne.Geoffrey W. Bromiley, International Standard Bible Encyclopedia, Eerdmans Press 1995, ISBN 0-8028-3784-0 p. 426Joseph F. Kelly, An Introduction to the New Testament for Catholics Liturgical Press, 2006 ISBN 978-0-8146-5216-9 p. 153 

Kati yake, matatu yanapatikana katika Injili ya Luka tu, mawili katika Injili ya Yohane tu. Lingine linapatikana katika Injili ya Mathayo na Injili ya Marko vilevile. Lingine tena limerekodiwa na Yohane lakini Mathayo na Marko wamelidokeza.Jesus: the complete guide by Leslie Houlden 2006 ISBN 0-8264-8011-X p. 627 

Katika Mathayo na Marko, Yesu Kristo anamlilia Mungu. Katika Luka, yeye anawasamehe wauaji wake, anamfariki mhalifu aliyetubu, na kumkabidhi Baba roho yake. Katika Yohane, Yesu anasema na mama yake na mwanafunzi mpendwa, anatokeza kiu yake, na kutangaza utimilifu wa kazi na maisha yake yote kadiri ya mpango wa MunguEhrman, Bart D.. Jesus, Interrupted, HarperCollins, 2009. ISBN 0-06-117393-2.

Maneno ya buriani ya mtu yeyote yanatiwa maanani sana. Yanaweza kusaidia kuelewa nini ilikuwa muhimu kwake. Ilikuwa hivyo hasa kwa YesuHamilton, Adam. 24 Hours That Changed the World. Abingdon Press, 2009. ISBN 978-0-687-46555-2 aliyeweza kusema machache tu kutokana na hali yake.Wilson, Ralph F. "The Seven Last Words of Christ from the Cross".<http://www.jesuswalk.com/7-last-words/>

Tangu karne ya 16 maneno hayo yametumika sana katika mahubiri ya madhehebu mbalimbali siku ya Ijumaa kuu, na vitabu vingi vimetungwa kuyafafanua.Jesus of Nazareth by W. Mccrocklin 2006 ISBN 1-59781-863-1 p. 134The Seven Last Words From The Cross by Fleming Rutledge 2004 ISBN 0-8028-2786-1 pp. 8–10 

Watunzi mbalimbali waliyatia katika muziki.

Mpangilio wa kawaida ni huu:Jan Majernik, The Synoptics, Emmaus Road Press: 2005 ISBN 1-931018-31-6, p. 190

 Lk 23:34 
 Lk 23:43
 Yoh 19:26–27
 Math 27:46 na Mk 15:34
 Yoh 19:28
 Yoh 19:30
 Lk 23:46

Tanbihi

Marejeo
 The Reader's Encyclopedia, Second Edition 1965, publisher Thomas Y. Crowell Co., New York, editions 1948, 1955, pp. 917–18

Viungo vya nje
 The Seven Last Words of Christ, Rev. Dr. Mark D. Roberts, Patheos


Category:Yesu Kristo
Category:Injili